માર્ક્સવાદી પાર્ટીના નેતાઓ અને કાર્યકર્તાઓ કાર્લ માર્ક્સ દ્વારા પ્રસ્થાપિત સામ્યવાદી વિચારધારામાં માને છે. તે મુજબ આજથી ૯૯ વર્ષ પહેલાં રશિયામાં જ્યારે સામ્યવાદી ક્રાંતિ થઈ, ત્યારે તેની પાછળના મુખ્ય ચાલક સિદ્ધાંતો આ પ્રમાણે હતા. (૧) ઇતિહાસનું ભૌતિકવાદી અર્થઘટન. મતલબ કે મનુષ્યજીવનના કેન્દ્રમાં ‘રોટી’ છે, અન્ય સહુ બાબતો ‘મિથ્યા’ છે. (૨) દ્વંદ્ધાત્મક ભૌતિકવાદ - એટલે કે ભૌતિક કારણોથી આ સમગ્ર સૃષ્ટિ પરસ્પર સંઘર્ષયુક્ત છે. તેમાં મૈત્રી, કરુણા, દયા, માયા, સંવાદ-સંવાદિતાને કોઈ સ્થાન નથી. (૩) અધિશેષ મૂલ્યનો સિદ્ધાંત - એ દ્વારા કહેવામાં આવ્યું છે કે ભૌતિક ઉત્પાદન અને તેની વહેંચણીનાં સંસાધનોની ખાનગી માલિકી એ જ સર્વ પ્રકારના શોષણનું મૂળ છે. તેને ખત્મ કરવા રહ્યાં. (૪) વર્ગ-સંઘર્ષ - સામ્યવાદી વિચારધારાના આગેવાનો-કાર્યકર્તાઓ અમીર-ગરીબ વર્ગો વચ્ચેનો વર્ગ-સંઘર્ષ તેજ કરીને, બુર્ઝવા લોકશાહી શાસન-વ્યવસ્થાને સમાપ્ત કરીને, તેને સ્થાને શ્રમજીવી વર્ગની સરમુખત્યારી સ્થાપિત કરશે. આવી સરમુખત્યારશાહીને તેઓ સામ્યવાદી ક્રાંતિનું ડુંપાળું નામ આપે છે. (૫) માર્ક્સવાદી વિચારસરણીમાં ધર્મને ‘અફીણ’ તરીકે ધિક્કારવામાં આવે છે. અધ્યાત્મ, ધર્મ, નૈતિક મૂલ્યો વગેરે સામે માર્ક્સવાદીઓને ભારે નફરત છે. (૬) એ જ રીતે માર્ક્સવાદીઓ રાષ્ટ્ર અને રાષ્ટ્રીયતાના પણ પ્રખર વિરોધીઓ છે. (૭) માર્ક્સવાદી માન્યતા પ્રમાણે પ્રારંભમાં સામ્યવાદી ક્રાંતિથી સમાજવાદી શાસન-વ્યવસ્થા આવશે, જેમાં શ્રમજીવીઓની સરમુખત્યારી દ્વારા, સમાજ વર્ગવિહીન અને શોષણવિહીન બની રહેશે. આ પ્રક્રિયાને અંતે રાજ્ય-શાસન-વ્યવસ્થાની જર રહેશે નહીં. પરિણામે રાજ્ય કરમાઈને ખરી પડશે.